Hallituksen kokous 3/2016 Pöytäkirja

Paikka: Ravintola Piparkakkutalo, Kirkkorinne 2, Hämeenlinna

Aika: 12.11.2016 klo 12 – 13 omakustanteinen lounas ravintolasalissa, kokous alkaen klo 13, kokoushuone Jaarli (2. krs)

Läsnä: Markku Sauri, Maija-Riitta Laaksonen, Heli Hyttinen, Olli Sauri, Petteri Mustonen, Heikki Sauri, Jari Näres, Eeva Sauri, Eero Sauri (suvunpää)

1. Kokouksen avaus  
   Puheenjohtaja Markku Sauri avasi kokouksen, joka todettiin laillisesti koollekutsutuksi ja päätösvaltaiseksi. Merkittiin, että kyseessä on sukukokouksessa 12.6.2016 valitun uuden hallituksen järjestäytymiskokous.
2. Työjärjestyksestä päättäminen

Hyväksyttiin kokouksen työjärjestys.

1. Hallituksen kokoonpano

Todettiin uuden hallituksen kokoonpano (liite 1).

1. Ilmoitusasiat

Todettiin Keuruun sukuhaudan hoidosta seuraavaa:

Sukuhautaan on haudattu Otto ja Aleksandra Saarisen lisäksi Martti Saarinen ja Voitto Sauri. Edellisellä hallituskaudella päätettiin, että sukuseura vastaa vuodesta 2017 alkaen puoliksi haudan hoitokuluista. Voitto Saurin jälkeläiset vastaavat toisesta puolesta. Asiaa Keuruun seurakunnan kanssa hoitanut Olli Sauri kertoi, että edellisen hoitosopimuksen päättyessä seurakunnan kanssa solmitaan ensi vuodesta alkaen uusi viisivuotinen hoitosopimus.

Todettiin myös, että Heikki Saurin äskettäistä 60-vuotispäivää muistettiin sukuseuran puolesta onnittelusähkeellä.

1. Hallituksen järjestäytyminen

Päätettiin valita kaudelle 2016-2019

* + varapuheenjohtajaksi Hanna Linna-Varis
  + hallituksen sihteeriksi Heli Hyttinen
  + rahastonhoitajaksi Pirjo-Sisko Jalli

1. Palautteet Petäyksen sukukokouksesta 2016

Käytiin läpi puheenjohtajan kokoama yhteenveto sukukokouksesta saaduista palautteista (liite 2).

Keskustelun jälkeen päätettiin tallettaa palaute ja ottaa se huomioon seuraavaa sukukokousta valmisteltaessa.

Tutustuttiin Joonas Kekin yhdessä Kaija Näres-Kekin kanssa kokoamaan Ifolor-valokuva-albumiin sukukokouksesta. Sukuseuran arkistoon jää yksi Kaijan kustantama albumi. Sukuseuran jäsenille markkinoidaan mahdollisuutta tilata albumista kappale omaan käyttöön Ifolorin hinnoittelun mukaisesti. Tilausmahdollisuudesta tiedotetaan seuraavan jäsenkirjeen yhteydessä.

Hallitus päätti kiittää Joonasta ja Kaijaa sukukokousalbumin aikaansaamisesta.

Suvunpää Eero Sauri käytti puheenvuoron, jossa hän painotti suvun historian ylläpidon tärkeyttä. Hän muistutti, että nyt olisi aika panostaa nykyhetken asioiden ja vielä elossa olevien sukupolvien tiedon taltiointiin.

1. Sukuseuran talous

Rahastonhoitaja hoitaa sukuseuran juoksevat talousasiat, kirjanpidon ja tilinpäätösten valmistelun. Sukuseuran pankkitili on Keuruun OP:ssa. Tilin saldo lokakuun lopussa on 328,32€.

Päätettiin periä kauden 2017-2019 jäsenmaksu 30€ jäseneltä vuoden 2017 alussa. Jäsenmaksu koskee 20 vuotta vuoden 2017 alkaessa täyttäneitä sukuseuran jäseniä.

1. Toimintasuunnitelman toimeenpanon organisointi ja valmisteluvastuista päättäminen

Keskusteltiin sukukokouksen vahvistamasta toimintasuunnitelmasta (liite 3) hallituksen työn kannalta.

Toimintasuunnitelman toimeenpanon valmistelua varten nimettiin vastuuhenkilöt/tiimit tehtäväalueittain seuraavasti:

* Sukututkimus ja sukuhistorian ylläpito: Olli Sauri vastaa, keskustelukumppaninaan Markku Sauri.
* Nuoret sukupolvet: Tiimin vetäjä Hanna Linna-Varis, muut jäsenet Maija-Riitta Laaksonen ja Heli Hyttinen. Pikkuserkkutapaamista valmistelee Eeva Sauri apunaan Maija-Riitta Laaksonen.
* Tiedotustoiminta: Kotisivuista vastaa Markku Sauri ja facebook-keskusteluryhmästä Maija-Riitta Laaksonen. Maija-Riita ja Heli pohtivat, miten facebook-ryhmää saataisiin elävöitettyä. Jäsenkirjeistä vastaavat yhteistyössä puheenjohtaja ja sihteeri.
* Vuoden 2019 sukukokouksen valmisteluun palataan myöhemmin.

Nimetyt vastuuhenkilöt pitävät yhteyttä puheenjohtajaan ja hallituksen jäseniin. Puheenjohtaja koordinoi toimintasuunnitelman toimeenpanon valmistelua saamiensa raporttien pohjalta. Hallitus käsittelee vastuuhenkilöiden/tiimien valmistelemat asiat kokouksissaan.

Päätettiin, että tiimit ja vastuuhenkilöt raportoivat toiminnan edistymisestä maaliskuun 2017 loppuun mennessä.

1. Jäsenkirje 3/2016

Keskusteltiin vuoden lopussa lähetettävästä jäsenkirjeestä puheenjohtajan laatiman luonnoksen (liite 4) pohjalta.

Päätettiin, että puheenjohtaja laatii jäsenkirjeen valmiiksi. Sihteeri ja rahastonhoitaja toimittavat sen yhteistyössä eteenpäin sukuseuran jäsenille.

1. Seuraava kokous  
   Hallitus pitää sähköpostikokouksen talvella 2017 vuoden 2016 tilinpäätöksen valmistuttua. Fyysinen kokous pidetään lokakuussa 2017 toimintasuunnitelman toimeenpanon seurantaa varten. Ylimääräisiä kokouksia pidetään ensisijaisesti sähköpostitse tarpeen vaatiessa.
2. Kokouksen päättäminen  
   Puheenjohtaja kiitti hallituksen jäseniä ja päätti kokouksen klo 14.35.

Pöytäkirjan vakuudeksi

Markku Sauri Heli Hyttinen

puheenjohtaja sihteeri